
REGULAMENT
privind organizarea și desfășurarea concursului național 
„Capitală Europeană a Culturii”

Capitolul I
DISPOZIȚII GENERALE
1. Regulamentul privind organizarea și desfășurarea concursului național „Capitală Europeană a Culturii”  (în continuare – Regulament) stabilește cadrul normativ pentru organizarea, desfășurarea și finalizarea concursului național prin care Republica Moldova desemnează orașul ce urmează a fi înaintat oficial către Comisia Europeană pentru titlul de „Capitală Europeană a Culturii” pentru anul 2033. 
2. Scopul regulamentului este asigurarea unei proceduri transparente, competitive, profesioniste și aliniate criteriilor europene, garantând tratament egal tuturor orașelor participante.

Capitolul II
OBIECTIVELE CONCURSULUI
 3. Concursul național urmărește identificarea unui oraș care demonstrează, în baza dosarului de candidatură și a criteriilor prevăzute de prezentul Regulament, capacitatea de a elabora și implementa un program cultural cu dimensiune europeană, structurat, sustenabil și integrat într-o strategie de dezvoltare pe termen lung, finanțat din surse publice și, după caz, din alte surse legale.
4.Selecția trebuie să privilegieze orașele care demonstrează că programul propus nu reprezintă un eveniment izolat, ci este integrat într-o strategie culturală și de dezvoltare urbană pe termen lung, care contribuie la consolidarea identității europene, la promovarea diversității culturale și la dezvoltarea sectoarelor culturale și creative.
5.  Concursul are drept finalitate:
5.1. îmbunătățirea gamei, a diversității și a dimensiunii europene ale ofertei culturale în orașe, inclusiv prin intermediul cooperării transnaționale;
5.2. extinderea accesului și a participării la cultură; 
5.3. consolidarea capacității sectorului cultural și a legăturilor sale cu alte sectoare; 
5.4. conturarea mai fermă a profilului internațional al orașelor prin intermediul culturii.

Capitolul III
CRITERIILE DE ELIGIBILITATE 
6. La concurs pot participa orașele și municipiile din Republica Moldova, indiferent de  dimensiunea lor, cu condiția să dispună de personalitate juridică prin autoritățile administrației publice locale și să demonstreze capacitatea administrativă și financiară de a gestiona un proiect de anvergură multianuală.
7.Criteriile de evaluare a candidaturilor (denumite în continuare „criteriile”) sunt distribuite în următoarele categorii: „contribuția la strategia pe termen lung”, „dimensiunea europeană”, „conținutul cultural și artistic”, „capacitatea de a produce rezultate”, „implicarea publicului” și „gestionarea”, astfel:
7.1. în ceea ce privește categoria „contribuția la strategia pe termen lung”, sunt luați în considerare următorii factori:
a) existența, la data depunerii candidaturii, a unei strategii culturale pentru orașul candidat, care acoperă acțiunea și include planuri pentru susținerea activităților culturale, prevăzute pentru anii următori anului pentru care este acordat titlul;
b) planurile de consolidare a capacității sectoarelor culturale și creative, inclusiv dezvoltarea unor legături pe termen lung între sectoarele culturale, economice și sociale ale orașului candidat;
c) impactul cultural, social și economic preconizat, inclusiv asupra dezvoltării urbane, preconizat pe termen lung, pe care titlul l-ar putea avea asupra orașului candidat;
d) planurile de monitorizare și evaluare a impactului titlului asupra orașului candidat și de diseminare a rezultatelor evaluării;
7.2. în ceea ce privește categoria „dimensiunea europeană”, sunt evaluați următorii factori:
a) domeniul de aplicare și calitatea activităților de promovare a diversității culturale a Europei, a dialogului intercultural și a unei mai bune înțelegeri reciproce între cetățenii europeni;
b) domeniul de aplicare și calitatea activităților care pun în evidență aspectele comune ale culturilor, patrimoniului și istoriei europene, precum și integrarea europeană și temele europene actuale;
c) domeniul de aplicare și calitatea activităților la care participă artiști europeni, cooperarea cu operatori sau orașe din țări diferite, incluzând, atunci când este cazul, orașe care dețin titlul, precum și parteneriate transnaționale;
d) strategia menită să atragă interesul publicului larg european și internațional;
7.3. în ceea ce privește categoria „conținutul cultural și artistic”, sunt evaluați următorii factori:
a) existența unei viziuni și a unei strategii artistice clare și coerente pentru programul cultural;
b) implicarea artiștilor locali și a organizațiilor culturale în elaborarea și punerea în aplicare a programului cultural;
c) gama și diversitatea activităților propuse și nivelul general al calității lor artistice;
d) capacitatea de a îmbina patrimoniul cultural local și formele de artă tradiționale cu expresiile culturale noi, inovatoare și experimentale;
7.4. în ceea ce privește categoria „capacitatea de a produce rezultate”, orașele candidate trebuie să demonstreze că:
a) orașul candidat dispune sau va dispune de o infrastructură adecvată și viabilă pentru a deține titlul;
7.5. în ceea ce privește categoria „implicarea publicului”, sunt evaluați următorii factori:
a) implicarea populației locale și a societății civile în pregătirea candidaturii și în punerea în aplicare a acțiunii;
b) crearea de oportunități noi și durabile pentru o gamă largă de cetățeni, în special tineri, voluntari și persoane marginalizate și defavorizate, inclusiv minorități, de a asista sau participa la activități culturale, acordându-se o atenție deosebită persoanelor cu dizabilități  și persoanelor vârstnice privind accesibilitatea la aceste activități;
c) strategia generală pentru extinderea categoriilor de public, în special legătura cu mediul educațional și participarea școlilor;
7.6. în ceea ce privește categoria „gestionarea”, sunt evaluați următorii factori:
a) fezabilitatea strategiei de strângere de fonduri și a bugetului propus, care include, dacă este cazul, planuri de solicitare a unui sprijin financiar din programele și fondurile Uniunii Europene și acoperă faza de pregătire, anul pentru care este acordat titlul, evaluarea și dispozițiile pentru activitățile ulterioare, precum și planul pentru situațiile neprevăzute;
b) structura de gestiune și de punere în aplicare prevăzută pentru acțiune, care prevede, printre altele, o cooperare adecvată între autoritățile locale și structura de punere în aplicare, inclusiv echipa artistică;
c) procedurile pentru numirea directorului general și a directorului artistic și domeniile lor de acțiune;
d) strategia de marketing și comunicare să fie cuprinzătoare și să scoată în evidență faptul că acțiunea reprezintă o acțiune a Uniunii Europene;
e) structura de punere în aplicare să dispună de personal cu experiență și competențe adecvate pentru a planifica, gestiona și pune în aplicare programul cultural pentru anul pentru care este acordat titlul.

Capitolul IV
Juriul de experți
8. Se va înființa un juriu de experți (în continuare - juriul) pentru desfășurarea procedurilor de selecție și monitorizare în cadrul competiției.
8.1. Organizarea logistică a concursului, precum și asigurarea secretariatului juriului sunt realizate de Oficiul Național de Dezvoltare a Culturii (în continuare – ONDC).
9. Juriul este format dintr-un număr total de 9 membri, după cum urmează:
a) 3 reprezentanți ai Ministerului Culturii, desemnați prin Ordin al ministrului culturii, dintre care unul exercită funcția de președinte al juriului, fiind Secretarul de stat responsabil de domeniul culturii (arte și industrii creative);
b) 1 reprezentat al ONDC; 
c) 4 experți din cadrul societății civile, selectați în urma unui apel public organizat de ONDC, în baza criteriilor de eligibilitate prevăzute la pct.15;
d) 1 expert internațional, cu experiență relevantă în domeniul programelor culturale europene sau în organizarea și implementarea inițiativei „Capitală Europeană a Culturii”;
[bookmark: _GoBack]9.1. Președintele juriului coordonează activitatea acestuia, convoacă și conduce ședințele, asigură respectarea procedurilor și semnează rapoartele și recomandările adoptate de juriu.
9.2. Secretariatul juriului este asigurat de ONDC și are următoarele atribuții:
a) organizarea și desfășurarea ședințelor juriului;
b) gestionarea corespondenței și comunicării cu orașele candidate;
c) verificarea dosarelor de candidatură;
d) întocmirea proceselor-verbale ale ședințelor;
e) asigurarea suportului tehnic necesar procesului de evaluare.
9.3. Secretariatul participă la ședințele juriului fără drept de vot.
10. ONDC inițiază un apel public de exprimare a interesului pentru selectarea experților din cadrul societății civile. Apelul este public și transparent, se desfășoară în conformitate cu criteriile de eligibilitate prevăzute la pct. 15 și include procedura de depunere a candidaturilor, termenul-limită, precum și modalitatea de evaluare.
11. Expertul internațional poate fi desemnat prin invitație directă sau selectat în baza unei proceduri transparente organizate de Ministerul Culturii, având în vedere experiența profesională relevantă la nivel european în domeniul politicilor culturale, managementului cultural sau programului „Capitală Europeană a Culturii”.
12. Selecția experților din cadrul societății civile în vederea desemnării acestora ca membri ai juriului este organizată și realizată integral de către ONDC.
12.1. ONDC instituie o comisie de selecție, a cărei componență se aprobă prin decizie a directorului ONDC.
12.2. Comisia de selecție este constituită din 5 membri, inclusiv președintele comisiei și un membru responsabil de asigurarea secretariatului.
12.3. Totodată, pot fi desemnați membri supleanți, care înlocuiesc membrii titulari în caz de imposibilitate de participare, asigurându-se complementaritatea competențelor, diversitatea domeniilor de expertiză și echilibrul de gen.
12.4. În urma procesului de evaluare, comisia de selecție înaintează lista experților selectați Ministerului Culturii, în vederea desemnării acestora în calitate de membri ai juriului prin ordin al ministrului culturii.
13.Toți experții din cadrul societății civile trebuie:
13.1. să fie persoane cu reputație profesională recunoscută la nivel național în domeniul lor de activitate;
13.2. să fie independenți față de autoritățile administrației publice locale sau față de orașele candidate și să nu dețină funcții ori interese care ar putea afecta imparțialitatea procesului de selecție și monitorizare;
13.3. să aibă experiență și expertiză aprofundate în cel puțin unul dintre următoarele domenii:
a) sectorul cultural și creativ;
b) dezvoltarea culturală și strategică a orașelor;
c) managementul proiectelor culturale de amploare;
d) organizarea unui eveniment cultural național sau internațional de importanță majoră;
14. Juriul își desfășoară activitatea în mod independent și imparțial. Deliberările au caracter confidențial.
14.1. Deciziile se adoptă în baza punctajului final al fiecărei candidaturi, calculat ca media aritmetică a punctajelor totale acordate de membrii juriului. Punctajul total individual se determină prin însumarea punctajelor acordate pentru fiecare subcriteriu prevăzut în grila de evaluare (Anexa nr. 1), dintr-un maxim de 160 puncte.
14.2. Fișele individuale de evaluare nu fac obiectul deliberărilor și pot fi puse la dispoziție, la solicitare, în condițiile legislației privind accesul la informație și protecția datelor cu caracter personal.
14.3. Activitatea membrilor juriului se desfășoară cu titlu neremunerat.
15. Toți membrii juriului au obligația de a declara, în scris, orice conflict de interese existent sau potențial în raport cu un oraș candidat, anterior începerii procesului de evaluare sau imediat ce acesta survine, conform anexei nr. 2 la prezentul Regulament.
15.1. Prin conflict de interese punctual se înțelege situația în care un membru al juriului are un interes personal, profesional sau instituțional în legătură cu un anumit oraș candidat, fără ca acest interes să afecteze imparțialitatea sa față de celelalte candidaturi.
15.2. În cazul unui conflict de interese punctual, membrul juriului este obligat să se abțină de la evaluarea și deliberarea privind dosarul orașului respectiv, fără a-i fi afectată calitatea de membru al juriului pentru celelalte dosare. În situația respectivă, acesta este înlocuit, pentru candidatura vizată, de unul dintre membrii supleanți desemnați în condițiile pct. 9.
15.3. Prin conflict de interese general se înțelege situația în care un membru al juriului se află într-o relație sau într-o poziție care îi afectează imparțialitatea în raport cu mai multe candidaturi sau cu întregul proces de selecție.
15.4. În cazul unui conflict de interese general, membrul juriului își încetează calitatea de membru și este înlocuit de unul dintre membrii supleanți desemnați în condițiile pct. 9.

Capitolul V
DEPUNEREA DOSARELOR
16. Autoritățile publice locale candidate vor depune dosarul de candidatură la ONDC în format fizic sau online. 
16.1. ONDC asigură recepționarea, înregistrarea, evidența și păstrarea dosarelor de candidatură, precum și verificarea conformității acestora.
17. Dosarul va fi prezentat într-un exemplar original, semnat de reprezentantul legal al autorității administrației publice locale.
18.  Dosarul de candidatură trebuie să fie complet și să conțină următoarele documente:
18.1. Scrisoare de motivație, semnată de reprezentantul legal al autorității publice locale candidate, care va include angajamentul ferm al autorităților administrației publice locale pentru susținerea candidaturii și implementarea programului;
18.2. Strategia culturală a orașului, valabilă la data depunerii candidaturii;
18.3. Planul de acțiuni pentru implementarea Programului „Capitală Europeană a Culturii”, structurat conform criteriilor prevăzute la Capitolul III, care va include :
a) viziunea artistică și conceptuală;
b) dimensiunea europeană a programului;
c) activitățile culturale și artistice propuse;
d) măsuri privind implicarea publicului;
e) structura de management și guvernanță;
f) strategia de comunicare și marketing;
g) planul de monitorizare și evaluare a impactului;
18.4. Bugetul estimativ detaliat, elaborat conform modelului prevăzut în anexa nr.3 la prezentul Regulament, care va include:
a) estimarea veniturilor, defalcate pe surse de finanțare (buget public local, buget public național, fonduri externe, sponsorizări, venituri proprii și alte surse legale);
b) estimarea cheltuielilor defalcate per activitate și per etapă (faza de pregătire, anul titlului, perioada post-eveniment);
c) prezentarea structurii generale a bugetului, inclusiv repartizarea resurselor pe categorii majore de cheltuieli;
d) plan de gestionare a riscurilor financiare și fond de rezervă pentru situații neprevăzute;
18.5. Decizia autorității publice locale (orășănesc/municipal) privind aprobarea candidaturii orașului/municipiului și asumarea contribuției financiare;
18.6. Documente justificative privind:
a) capacitatea administrativă și instituțională;
b) parteneriatele locale, naționale și internaționale;
c) susținerea societății civile și a sectorului cultural local;
19. Calendarul concursului este stabilit prin anunț public și include cel puțin următoarele etape:
a) lansarea apelului;
b) termenul-limită de depunere;
c) etapa de evaluare;
d) etapa prezentărilor;
e) anunțarea rezultatelor.
19.1. Anunțul privind depunerea dosarelor va fi publicat pe platformele oficiale media ale ONDC.
20. Dosarele ce conțin informații false, incomplete sau sunt depuse după expirarea termenului-limită nu vor fi admise pentru evaluare în cadrul concursului.

Capitolul VI
EVALUAREA DOSARELOR ȘI PROCEDURA DE SELECȚIE
21. Procesul de evaluare și selecție a orașului candidat se desfășoară în două etape distincte, organizate într-o manieră transparentă, competitivă și nediscriminatorie.
22. Procesul de selecție este organizat de Ministerul Culturii și realizat de către juriul constituit în conformitate cu Capitolul IV.
Secțiunea 1 - Evaluarea dosarelor de candidatură
23. În prima etapă, juriul examinează dosarele de candidatură admise.
24. Evaluarea dosarelor se realizează în baza documentelor depuse de orașele candidate și a criteriilor stabilite la Capitolul III din prezentul Regulament, utilizând grila de evaluare prevăzută în anexa nr. 1. 
25. Fiecare membru al juriului acordă punctaje pentru fiecare subcriteriu prevăzut în grila de evaluare (0–10 puncte). Punctajul total individual se calculează prin însumarea acestora (maximum 160 puncte). Punctajul final al candidaturii se determină ca media aritmetică a punctajelor totale individuale acordate de membrii juriului.
25.1. Pentru a fi admisă în etapa a doua a procesului de selecție, candidatura trebuie să obțină un punctaj final de cel puțin 96 de puncte din totalul de 160 de puncte.
26. În cadrul acestei etape, evaluarea are în vedere, în mod cumulativ, următoarele aspecte:
a) contribuția la strategia pe termen lung;
b) dimensiunea europeană;
c) conținutul cultural și artistic;
d) capacitatea de implementare și de a produce rezultate;
e) implicarea publicului;
f) calitatea managementului și sustenabilitatea financiară.
27. Pe parcursul evaluării, juriul poate solicita, prin intermediul Ministerului Culturii, clarificări scrise din partea orașelor candidate.
28. În urma evaluării dosarelor, juriul stabilește orașele candidate care sunt invitate să participe la etapa a doua a procesului de selecție.

Secțiunea a 2-a – Evaluarea finală și desemnarea orașului câștigător
29.  În etapa a doua, orașele candidate selectate sunt invitate să prezinte în fața juriului strategia culturală, conceptul artistic și planul de acțiuni propus pentru programul „Capitală Europeană a Culturii”.
30. Prezentările sunt evaluate de către juriu în raport cu criteriile stabilite la Capitolul III și cu informațiile prezentate în dosarul de candidatură.
31. După finalizarea prezentărilor, juriul se întrunește pentru deliberare, în conformitate cu prevederile Capitolului IV.
32. Decizia juriului se bazează pe punctajele finale obținute, calculate ca medie aritmetică a punctajelor acordate de membrii juriului în baza grilei de evaluare și pe evaluarea calitativă a candidaturilor.
33. Juriul va elabora un raport final de evaluare, care cuprinde:
a)descrierea procesului de selecție;
b) evaluarea fiecărei candidaturi;
c)punctele forte și punctele slabe ale dosarelor;
d) justificarea deciziei privind orașul câștigător;
e) recomandări pentru implementarea programului.
34. Raportul final este semnat de președintele juriului și prezentat ministrului Culturii.
35.  În baza raportului final de evaluare, juriul propune ministrului Culturii orașul câștigător pentru a fi înaintat spre titlul de „Capitală Europeană a Culturii”.
36. Rezultatele finale ale concursului sunt aprobate prin ordinul ministrului Culturii și publicate pe rețelele de socializare și site-ul web oficial al ONDC în termen de 5 zile lucrătoare de la aprobare.

Capitolul VII
DISPOZIȚII FINALE
37. Orașul desemnat câștigător în urma concursului național este înaintat oficial de către Republica Moldova, la concursul „Capitală Europeană a Culturii”, organizat și anunțat de instituțiile Uniunii Europene, în conformitate cu cerințele și procedurile stabilite la nivel european.
38. Contestațiile privind rezultatele concursului pot fi depuse la ONDC în termen de 5 zile lucrătoare de la publicarea rezultatelor. Contestațiile se depun în formă liberă, cu indicarea obiectului și a motivelor contestației.
39. Pentru examinarea contestațiilor se instituie o comisie de soluționare a contestațiilor, prin ordin al directorului ONDC, formată din 3–5 membri, care nu fac parte din juriul constituit conform Capitolului IV.
39.1. Comisia examinează contestațiile în termen de 5 zile lucrătoare.
39.2. Decizia comisiei de soluționare a contestațiilor este motivată și se comunică contestatarului, precum și Ministerului Culturii.
40.  Toate documentele aferente concursului se arhivează și se păstrează de către ONDC, conform legislației în vigoare.

GRILĂ DE EVALUARE
Concurs „Capitală Europeană a Culturii”

Nume evaluator: ______________________    Data: ________________ Oraș evaluat: __________________________

Legendă punctaj: 0–10 puncte pentru fiecare subcriteriu, 
unde 10 = nivel excelent / îndeplinire completă a criteriului, 
iar 0 = lipsa totală a informațiilor sau neîndeplinire.

	Nr.
	Criteriu
	Subcriterii (descriere)
	Punctaj (0-10)
	Observații

	1.
	Strategie pe termen lung
	Existența unei strategii culturale actualizate (pe termen mediu și lung)
	
	

	2.
	Strategie pe termen lung
	Impactul estimat pe termen lung (cultural, social, economic și urban), inclusiv sustenabilitatea rezultatelor
	
	

	3.
	Strategie pe termen lung
	Mecanisme clare de monitorizare, evaluare și diseminare a rezultatelor proiectului
	
	

	4.
	Dimensiunea europeană
	Promovarea diversității culturale europene și a dialogului intercultural
	
	

	5.
	Dimensiunea europeană
	Cooperare internațională: parteneriate, participarea artiștilor europeni și proiecte transnaționale
	
	

	6.
	Dimensiunea europeană
	Vizibilitate și atractivitate europeană/internațională a programului
	
	

	7.
	Conținut cultural și artistic
	Claritatea viziunii artistice și coerența programului cultural propus
	
	

	8.
	Conținut cultural și artistic
	Diversitatea, relevanța și calitatea artistică a activităților propuse
	
	

	9.
	Conținut cultural și artistic
	Gradul de inovație, creativitate și integrarea tradiției cu expresii contemporane
	
	

	10.
	Capacitate de implementare
	Capacitatea infrastructurală și logistică de implementare a programului
	
	

	11.
	Implicarea publicului
	Gradul de implicare a comunității locale și a societății civile
	
	

	12.
	Implicarea publicului
	Accesibilitate și incluziune: participarea grupurilor diverse (tineri, vârstnici, persoane vulnerabile)
	
	

	13.
	Implicarea publicului
	Strategii de extindere a publicului și legături cu sectorul educațional
	
	

	14.
	Management
	Realismul bugetului, diversitatea surselor de finanțare și gestionarea riscurilor
	
	

	15.
	Management
	Structura de management, claritatea rolurilor și capacitatea echipei
	
	

	16.
	Management
	Strategia de marketing și comunicare (națională și internațională)
	
	



PUNCTAJ TOTAL: __________________ / 160

DECLARAȚIE
privind imparțialitatea și lipsa conflictului de interese

Subsemnatul(a),_______________________________________________________________,
(numele, prenumele)
în calitate de membru al juriului în cadrul concursului național „Capitală Europeană a Culturii”,
declar pe propria răspundere următoarele:
1. Am luat cunoștință de prevederile Regulamentului privind organizarea și desfășurarea concursului, precum și de obligațiile ce îmi revin în calitate de membru al juriului. 
2. În exercitarea atribuțiilor, mă angajez să acționez cu respectarea principiilor de legalitate, imparțialitate, obiectivitate, integritate și independență. 
3. Declar că: 
· nu mă aflu în conflict de interese general în raport cu procesul de selecție; 
· nu am interese personale, profesionale sau instituționale care ar putea influența imparțialitatea mea în evaluarea candidaturilor. 
4. În cazul existenței sau apariției unui conflict de interese punctual în raport cu un oraș candidat, mă oblig: 
· să declar imediat această situație; 
· să mă abțin de la evaluarea și deliberarea privind candidatura respectivă, în conformitate cu prevederile Regulamentului. 
5. Mă angajez să păstrez confidențialitatea informațiilor la care am acces în procesul de evaluare și deliberare, cu excepția celor care pot fi făcute publice în condițiile legale. 
6. Sunt informat(ă) că furnizarea unor informații false sau incomplete poate atrage răspunderea conform legislației în vigoare a Republicii Moldova. 
Prezenta declarație este dată în conformitate cu Legea nr.82/2017 integrității, Legea nr. 133/2016 privind declararea averii și a interselor personale și Legea nr. 195/2024 privind protecția datelor cu caracter personal

Data: _____________________________
Semnătură:_________________________


	
	Anexa nr.3  la Regulamentul privind organizarea și desfășurarea concursului național „Capitală Europeană a Culturii” 




BUGETUL ESTIMATIV

Denumirea orașului candidat: __________________________

I. STRUCTURA GENERALĂ A BUGETULUI (pe etape)
	Etapa
	Suma totală (mii lei)
	Perioadă (luni/ani)

	Faza de pregătire
	
	

	Anul titlului
	
	

	Perioada post-eveniment
	
	

	TOTAL GENERAL
	
	



II. CHELTUIELI
Program cultural și artistic
	Nr.
	Denumire acțiune
	Etapa
	Nr./unități
	Total ( mii lei)
	Sursa financiară

	1.
	
	
	
	
	

	2.
	
	
	
	
	

	3.
	
	
	
	
	


Management și implementare
	Nr.
	Denumire acțiune
	Etapa
	Nr./unități
	Total (mii lei)
	

	1.
	
	
	
	
	

	2.
	
	
	
	
	

	3.
	
	
	
	
	


Administrative și logistice
	Nr.
	Denumire acțiune
	Etapa
	Nr./unități
	Total (mii lei)
	

	1.
	
	
	
	
	

	2.
	
	
	
	
	

	3.
	
	
	
	
	


Comunicare și promovare
	Nr.
	Denumire acțiune
	Etapa
	Nr./unități
	Total (mii lei)
	

	1.
	
	
	
	
	

	2.
	
	
	
	
	

	3.
	
	
	
	
	


Infrastructură (după caz)
	Nr.
	Denumire acțiune
	Etapa
	Nr./unități
	Total (mii lei)
	

	1.
	
	
	
	
	

	2.
	
	
	
	
	

	3.
	
	
	
	
	



III. PLAN DE GESTIONARE A RISCURILOR
Riscuri identificate:
1.________________________________________________________________________________________________________________________________________________________________________________________________________________________________________  
2.________________________________________________________________________________________________________________________________________________________________________________________________________________________________________  
3.________________________________________________________________________________________________________________________________________________________________________________________________________________________________________  
 
Măsuri:
1.________________________________________________________________________________________________________________________________________________________________________________________________________________________________________  
2.________________________________________________________________________________________________________________________________________________________________________________________________________________________________________  
3.________________________________________________________________________________________________________________________________________________________________________________________________________________________________________  

Semnătură ____________________________________
Data _________________________________________
